אדולף פולק

אדולף פולק שמו העברי: אהרון משה פולק (בגרמנית: Adolf Pollak; (1817–1884) היה תעשיין יהודי אוסטרי במאה ה-19. בעליו של חברת הענק לייצור גפרורים "א. מ. פולק" ("A. M. Pollak"), שכללה מפעלים רבים באימפריה האוסטרו-הונגרית וסניפים ברחבי העולם.

ביוגרפיה
פולק נולד בשנת 1817 בכפר בבוהמיה, ששכן במרחק 40 ק"מ מפראג. בשנת 1836 ייסד את המפעל הראשון שלו לגפרורים. הוא השתמש בהמצאה חדשה של זרחן אדום לא רעיל. הוא הקים סניפים בכל רחבי בעולם - אירופה, אמריקה ואסיה, וייצא ביותר מ-2 מיליון גילדן בשנה. מפעליו העסיקו אלפי עובדים.

בשנת 1858 זכה בפרס צלב הזהב על ידי הקיסר פרנץ יוזף.

פולק מת בשנת 1884 בבאדן ליד וינה. בנו, אלפרד פולק, המשיך את עסקיו, אך נאלץ לסגור את החברה בגלל כניסתם של מתחרים לשוק.

קישורים חיצוניים

 קורות חיים

יהודים אוסטרים
יהודים צ'כים
תעשיינים יהודים
אוסטרים שנולדו ב-1817
נפטרים ב-1884